EkBass/fiwiki-20250220-pages-articles huggingface dataset:
Freestylehiihto talviolympialaisissa 2022

Freestylehiihdossa kilpailtiin Pekingin 2022 talviolympialaisissa 3.–19. helmikuuta. Kilpailutapahtumia oli 13, joista kuusi oli miehille, kuusi naisille ja yksi sekajoukkueille. == Aikataulu == : Kaikki ajat paikallista aikaa (UTC+8). Lihavoidut tapahtumat ovat loppukilpailuja. Päivä Aika Tapahtuma 3\. helmikuuta 18.00 Naisten kumparelasku 19.45 Miesten kumparelasku 5\. helmikuuta 19.30 Miesten kumparelasku 6\. helmikuuta 19.30 Naisten kumparelasku 7\. helmikuuta 9.30 Naisten big air 13.30 Miesten big air 8\. helmikuuta 10.00 Naisten big air 9\. helmikuuta 11.00 Miesten big air 10\. helmikuuta 19.00 Sekajoukkuehypyt 13\. helmikuuta 10.00 Naisten slopestyle 19.00 Naisten hypyt 14\. helmikuuta 9.30 Naisten slopestyle 12.30 Miesten slopestyle 19.00 Naisten hypyt 15\. helmikuuta 9.30 Miesten slopestyle 19.00 Miesten hypyt 16\. helmikuuta 19.00 Miesten hypyt 17\. helmikuuta 9.30 Naisten halfpipe 11.30 Naisten skicross 12.30 Miesten halfpipe 15.10 Naisten skicross 18\. helmikuuta 9.30 Naisten halfpipe 11.45 Miesten skicross 15.55 Miesten skicross 19\. helmikuuta 9.30 Miesten halfpipe == Mitalitaulukko == Freestylehiihto talviolympialaisissa 2022 – Mitalitaulukko Sijoitus Maa Kulta Hopea Pronssi Yhteensä 1 4 2 0 6 2 2 4 2 8 3 2 1 2 5 4 2 0 2 4 5 1 0 0 1 1 0 0 1 1 0 0 1 8 0 3 2 5 9 0 1 0 1 0 1 0 1 0 1 0 1 12 0 0 3 3 13 0 0 1 1 0 0 1 1 0 0 1 1 Yhteensä 13 13 14 40 == Tulokset == === Miehet === Hypyt tiedot 129,00 116,50 114,93 Big air tiedot 187,75 183,00 181,00 Halfpipe tiedot 93,00 90,75 86,75 Kumparelasku tiedot 83,23 82,18 81,48 Skicross tiedot Slopestyle tiedot 90,01 86,48 85,35 === Naiset === Hypyt tiedot 108,61 107,95 93,76 Big air tiedot 188,25 187,50 182,50 Halfpipe tiedot 95,25 90,75 87,75 Kumparelasku tiedot 83,09 80,28 77,72 Skicross tiedot Slopestyle tiedot 86,56 86,23 82,06 === Sekajoukkueet === Hypyt Ashley Caldwell Christopher Lillis Justin Schoenefeld 338,34 Xu Mengtao Jia Zongyang Qi Guangpu 324,22 Marion Thénault Miha Fontaine Lewis Irving 290,98 == Lähteet == * Tulokset Olympedia ===Viitteet=== *
Bruino

Bruino () on kunta Italiassa Piemonten alueella sijaitsevassa Torinon metropolikaupungissa.Bruino Sapere.it Vuoden 2022 alussa kunnassa oli arviolta 8 517 asukasta. ==Lähteet== ==Aiheesta muualla== Luokka:Torinon metropolikaupungin kunnat
This Train I Ride

This Train I Ride on Arno Bitschyn ohjaama ja käsikirjoittama ranskalais- suomalaisena yhteistuotantona tehty dokumenttielokuva vuodelta 2019. Elokuva kertoo kolmesta naisesta, jotka matkustelevat kulkureina ympäri Yhdysvaltoja tavarajunien salamatkustajina. == Lähteet == Luokka:Vuoden 2019 dokumenttielokuvat Luokka:Vuoden 2019 suomalaiset elokuvat Luokka:Ranskalaiset elokuvat Luokka:Suomalaiset dokumenttielokuvat
Druento

Druento () on kunta Italiassa Piemonten alueella sijaitsevassa Torinon metropolikaupungissa.Druento Sapere.it Druento Turismo Torino Vuoden 2022 alussa kunnassa oli arviolta 8 822 asukasta. ==Lähteet== ==Aiheesta muualla== Luokka:Torinon metropolikaupungin kunnat
Aleksandr Terentjev

Aleksandr Vasiljevitš Terentjev (), s. 19. toukokuuta 1999) on venäläinen maastohiihtäjä, joka on erikoistunut sprinttihiihtoon. Hän saavutti Pekingin olympialaisissa vuonna 2022 pronssia vapaan hiihtotavan sprintissä sekä perinteisen hiihtotavan parisprintissä. Oberstdorfin maailmanmestaruuskilpailuissa vuonna 2021 hän sijoittui perinteisen hiihtotavan sprintissä 14:nneksi. Terentjev saavutti Euroopan nuorten olympiafestivaaleilla vuonna 2017 pronssia vapaan hiihtotavan sprintissä. Hän saavutti nuorten maailmanmestaruuskilpailuissa vuonna 2019 kultaa perinteisen hiihtotavan sprintissä sekä hopeaa 10 kilometrin vapaan hiihtotavan kilpailussa ja 4 × 5 kilometrin viestissä. Hän oli saavuttanut viestipronssia nuorten maailmanmestaruuskilpailuissa jo vuonna 2018. Alle 23-vuotiaiden maailmanmestaruuskilpailuissa vuonna 2021 hän saavutti kultaa perinteisen hiihtotavan sprintissä ja hopeaa viestissä. Hän voitti universiadeissa vuonna 2019 kultaa vapaan hiihtotavan sprintissä ja perinteisen parisprintissä. Terentjev sijoittui 17:nneksi ensimmäisessä maailmancupin osakilpailussaan, Dresdenin vapaan hiihtotavan sprintissä tammikuussa 2019. Kymmenen parhaan joukkoon hän sijoittui ensimmäisen kerran oltuaan kahdeksas Drammenin vapaan hiihtotavan sprintissä maaliskuussa 2020. Hän voitti Rukan perinteisen sprintin marraskuussa 2021, mikä oli samalla hänen ensimmäinen palkintosijansa maailmancupissa. == Lähteet == * ===Viitteet=== Luokka:Venäläiset maastohiihtäjät Luokka:Venäläiset olympiamitalistit Luokka:Vuonna 1999 syntyneet Luokka:Elävät henkilöt
Francesca Lollobrigida

Francesca Lollobrigida (s. 7. helmikuuta 1991 Frascati) on italialainen pikaluistelun olympiamitalisti ja Euroopan-mestari. Lollobrigida kilpaili olympialaisissa ensimmäisen kerran Sotšissa 2014, jolloin hän sijoittui 3 000 metrillä 23:nneksi. Neljä vuotta myöhemmin Pyeongchangin olympialaisissa 2018 hän sijoittui yhteislähdössä seitsemänneksi, 1 500 metrillä kymmenenneksi ja 3 000 metrillä 13:nneksi. Pekingin olympialaisissa 2022 hän saavutti hopeaa 3 000 metrillä, pronssia yhteislähdössä sekä sijoittui 5 000 metrillä neljänneksi ja 1 500 metrillä kuudenneksi. Matkakohtaisissa MM-kilpailuissa Lollobrigida on sijoittunut parhaimmillaan neljänneksi yhteislähtökilpailussa vuosina 2016, 2017, 2019 ja 2021. Yleisluistelun MM-kilpailuissa hän oli neljäs 2024 ja viides 2018. Euroopan-mestaruuskilpailuissa hän on voittanut yhteislähdössä kultaa vuonna 2018 sekä saavuttanut hopeaa vuonna 2020 ja pronssia 2024. Hän on saanut EM-kilpailuissa pronssia yhteistuloksissa vuonna 2019, 3 000 metrillä vuonna 2020 sekä 1 500 metrillä ja 3 000 metrillä vuonna 2022. Lollobrigida on voittanut yhteislähdön maailmancupin kokonaiskilpailun kausilla 2013–2014, 2017–2018 ja 2021–2022, sijoittunut toiseksi kaudella 2016–2017 ja kolmanneksi 2018–2019. Pitkien matkojen cupissa hän oli kolmas kaudella 2021–2022.. Hän on voittanut neljä maailmancupin osakilpailua, sijoittunut neljä kertaa toiseksi ja 11 kertaa kolmanneksi (tilanne 8.1.2024). Näyttelijä Gina Lollobrigida oli Francesca Lollobrigidan isotäti.Viljami Kalmari: Gina Lollobrigida on maailmankuulu seksisymboli – nyt hänen sukulaisensa kilpailee olympialaisissa: ”Katson häntä ihaillen” Is.fi 3.2.2022. Viitattu 7.7.2022. == Ennätykset == Matka Aika Paikka Päivä 500 metriä 39,06 Calgary 3. maaliskuuta 2019 1 000 metriä 1.15,94 Calgary 23. helmikuuta 2019 1 500 metriä 1.52,23 Salt Lake City 5. joulukuuta 2021 3 000 metriä 3.54,43 Calgary 10. joulukuuta 2021 5 000 metriä 6.51,76 Peking 10. helmikuuta 2022 Yhteispisteet 162,263 Hamar 29. helmikuuta – 1. maaliskuuta 2020 == Lähteet == Luokka:Italialaiset pikaluistelijat Luokka:Italialaiset olympiamitalistit Luokka:Vuonna 1991 syntyneet Luokka:Elävät henkilöt
Isabelle Weidemann

Isabelle Weidemann (s. 18. heinäkuuta 1995 Ottawa) on kanadalainen pikaluistelun olympiavoittaja ja maailmanmestari. Weidemann kilpaili olympialaisissa ensimmäisen kerran Pyeongchangin olympialaisissa 2018, missä hän sijoittui joukkuetakaa-ajossa neljänneksi, 5 000 metrillä kuudenneksi ja 3 000 metrillä seitsemänneksi. Pekingin olympialaisissa 2022 hän voitti kultaa joukkuetakaa-ajossa sekä saavutti hopeaa 5 000 metrillä ja pronssia 3 000 metrillä. Weidemann on MM-kilpailuissa saavuttanut joukkuetakaa-ajossa kultaa Heerenveenissä 2023, hopeaa Heerenveenissä 2021 ja Calgaryssa 2024 sekä pronssia Salt Lake Cityssä 2020. Henkilökohtaisilla matkoilla hän on saavuttanut hopeaa 3 000 metrillä 2024 sekä sijoittunut neljänneksi 5 000 metrillä vuosina 2019, 2021 ja 2023. == Ennätykset == Matka Aika Paikka Päivä 1 000 metriä 1.17,53 Calgary 26. syyskuuta 2021 1 500 metriä 1.54,02 Salt Lake City 5. joulukuuta 2021 3 000 metriä 3.55,33 Calgary 10. joulukuuta 2021 5 000 metriä 6.46,81 Calgary 14. lokakuuta 2021 Yhteispisteet 159,465 Hamar 2.– 3. maaliskuuta 2019 == Lähteet == Luokka:Kanadalaiset pikaluistelijat Luokka:Kanadalaiset olympiavoittajat Luokka:Vuonna 1995 syntyneet Luokka:Elävät henkilöt
Edward Millward

Edward ”Tedi” Glynne Millward (28. kesäkuuta 1930 Cardiff, Wales – 18. huhtikuuta 2020) oli walesilainen nationalisti. Hän toimi Plaid Cymru -puolueen varapuheenjohtajana vuosina 1966–1968 ja prinssi Charlesin (nykyisen kuningas Charles III:n) kymrin kielen opettajana vuonna 1969. Millward oli kymrin kielen asemaa ajavan Cymdeithas yr Iaith Gymraeg -järjestön toinen perustaja. Vuonna 1968 hän sai Aberystwythin yliopistolta pyynnön opettaa kymriä tulevalle Walesin prinssille. Nationalistina ja monarkian vastustajana Millward suhtautui saamaansa tehtävään aluksi vastahakoisesti. Myöhemmin hän kuitenkin kertoi, että hänestä ja prinssistä oli parin kuukauden opetuksen aikana tullut melko läheisiä. Periaatteellisista syistä Millward ei osallistunut seremoniaan, jossa Charles opintojen jälkeen nimitettiin Walesin prinssiksi. Millward oli Plaid Cymru -puolueen ehdokkaana vuoden 1966 parlamenttivaaleissa ja myös vuoden 1970 vaaleissa, mutta ei tullut valituksi kummallakaan kerralla. == Populaarikulttuurissa == Netflix-sarja The Crownin vuonna 2019 julkaistussa ”Tywysog Cymru” -jaksossa Edward Millwardia esittää näyttelijä Mark Lewis Jones. Oikea Millward vieraili jakson kuvauksissa. == Lähteet == Luokka:Walesilaiset poliitikot Luokka:Opettajat Luokka:Vuonna 1930 syntyneet Luokka:Vuonna 2020 kuolleet
Alebaia

Alebaia (, myös Al(a)ibaioi/Alebaioi, , Lebaie/Lebaia, , Alebia, ) oli antiikin aikainen kaupunki ja kaupunkivaltio (polis) Makedoniassa nykyisen Kreikan alueella. Se sijaitsi Elimeiassa Ylä-Makedoniassa, mutta sen tarkkaa sijaintia ei tunneta. Myöskään Alebaian historiasta ei tiedetä käytännössä mitään. Herodotos mainitsee kaupungin (nimellä Lebaia) Perdikkaasta alkunsa saaneen Makedonian kuningassuvun myyttisten, 600-luvulle eaa. ajoittuvien varhaisvaiheiden yhteydessä, ja esittää kaupungin tuolloin poliksena, jolla oli kuningas.Herodotos: Historiateos 8.137. On kuitenkin epäselvää, mikä asema kaupungilla todellisuudessa oli arkaaisella ja klassisella kaudella. On arveltu, että koko Elimeia olisi muodostanut jo tuolloin polista vastanneen poliittisen yhteisön, jonka osa Alebaia oli, mikä oli tilanne ainakin myöhemmin roomalaisella kaudella. Kaupungin kansalaisesta käytettiin oletettavasti etnonyymiä Alebaios (). == Lähteet == Luokka:Antiikin Makedonian kaupungit
Aloros

Aloros (, ) oli antiikin aikainen kaupunki ja kaupunkivaltio (polis) Bottiaiassa Makedoniassa nykyisen Kreikan alueella. Se sijaitsi nykyisen Alexándreian kunnan alueella lähellä nykyisiä Kleidín ja Tríkalan kyliä. Aloros sijaitsi Stefanos Byzantionlaisen ja Pseudo-Skylaksin mukaan Haliakmon- ja Lydias-jokien välissä hieman sisämaahan Thermainlahden pohjukan rannasta.Pseudo-Skylaks: Periplus s. 26; Stefanos Byzantionlainen: Ethnika. Aloroksen lounaispuolella sijaitsi Aigain poliksen alue ja kaakkoispuolella Methonen poliksen alue. Pohjoisesssa Aloroksen alue rajautui Lydiaksen soihin. Aloroksen historiasta ei tiedetä juuri mitään. Se oli Makedonian vallan Aleksanteri II:n jälkeen kaapanneen Ptolemaios Aloroslaisen kotipaikka. Kaupungin kansalaisesta käytettiin etnonyymiä Alōritēs (). Kaupunki on ollut ympäröity noin kilometrin pituisella muurilla, josta on löydetty osia. Lisäksi kaupungin paikalta on löydetty arkaaiselle kaudelle ajoitettu alttari sekä sen vierestä 300-luvulle eaa. ajoitettu kaksihuoneinen, temppeliksi tulkittu rakennus. == Lähteet == Luokka:Alexándreia Luokka:Antiikin Makedonian kaupungit
Fakion

Fakion (, ) oli antiikin aikainen kaupunki ja kaupunkivaltio (polis) Thessaliassa Kreikassa. Kaupungin tarkkaa sijaintia ei tunneta. Sen arvellaan sijainneen Thessaliotiin alueella, vaikkakin joskus se mainitaan myös Pelasgiotiin kaupungiksi. Myös Fakionin historiasta tiedetään vain vähän. Kaupunki mainitaan peloponnesolaissodan aikana vuoden 424 eaa. tapahtumien yhteydessä, kun Brasidas marssi joukkoineen sen läpi.Thukydides: Peloponnesolaissota 4.78. Kaupunki löi omaa pronssirahaa 200-luvulla eaa. Makedonian Filippos V tuhosi Fakionin vuonna 198 eaa.Titus Livius: Rooman synty 32.13. Rooman preettori Baebius miehitti sitä sodassa Antiokhos Suurta vastaan vuonna 191 eaa.Titus Livius: Rooman synty 36.13. Fakion on mahdollisesti sama paikka kuin Fakos (lat. Phacus), jonka Polybios mainitsee Makedonian kaupunkina.Polybios: Historiai 31.25. Kaupungin kansalaisesta käytettiin etnonyymejä Fakieus () ja Fakiastas (). == Lähteet == Luokka:Antiikin Thessalian kaupungit
Fyrrhagioi

Fyrrhagioi () oli antiikin aikainen kaupunki ja kaupunkivaltio (polis) Thessaliassa Kreikassa. Se sijaitsi Ainiin alueella, mutta sen tarkempaa sijaintia ei tunneta. Myöskään Fyrrhagioin historiasta ei tiedetä mitään. Kaupunki tunnetaan vain joukosta 300-luvulta eaa. peräisin olevia piirtokirjoituksia. Niissä kaupungin kansalaisista käytetään etnonyymiä Fyrrhagios (). Kaupungin nimi ei esiinny sellaisenaan antiikin lähteissä, vaan on johdettu etnonyymistä. == Lähteet == Luokka:Antiikin Thessalian kaupungit
Messe

Messe (, ) oli antiikin aikainen kaupunki Lakoniassa Kreikassa. Se sijaitsi nykyisen Anatolikí Mánin kunnan alueella, oletettavasti nykyisellä Tigánin niemellä lähellä Agía Kyriakín ja Stavrín kyliä. Messe oli yksi niistä yhdeksästä kaupungista, jotka Homeros mainitsee Lakonian kaupunkeina Iliaan laivaluettelossa. Hän antoi sille epiteetin polytrērōn (), ”monikyyhkyinen”.Homeros: Ilias 2.582. Otto Mannisen suomennoksessa ”kyyhkyjä ruokkiva Messe”.. Strabon sanoo, ettei Messen sijaintia tunnettu,Strabon: Geografika 8.5.3 (VIII s. 364). mutta Pausanias mainitsee Messa-nimisen kaupungin ja sataman, joka yleensä yhdistetään homeeriseen kaupunkiin.Pausanias: Kreikan kuvaus 3.25.9. Tämä Messa sijaitsi nykyisin Mánin niemimaana tunnetun niemen länsirannikolla Hippolan ja Oityloksen välissä. Nykyisin kaupunki sijoitetaan Tigánin niemelle Mézapoksen lahden länsirannalle tai sen läheisyyteen. Niemellä sijaitsevat myös bysanttilaisaikaisen Tigánin eli Maḯnisin linnan rauniot 500-luvulta. W. M. Leake sijoitti Messen nimen perusteella Spartan lähelle Mystrakseen, koska katsoi, ettei paikka Mánilla sopinut millekään kovin merkittävälle kaupungille, mutta tätä tulkintaa ei ole yleisesti hyväksytty, eikä ole erityistä syytä ajatella, että homeerinen Messe ja Pausaniaan Messa olisivat olleet eri paikat. Antiikin aikainen kaupunki oli olemassa arkaaiselta roomalaiselle kaudelle. == Lähteet == Luokka:Anatolikí Máni Luokka:Antiikin Lakonian kaupungit Luokka:Arkeologiset kohteet Kreikassa
Neris (kaupunki)

Neris () oli antiikin aikainen kaupunki Kynuriassa Kreikassa. Se sijaitsi nykyisen Vóreia Kynourían kunnan alueella, mutta sen tarkkaa sijaintia ei tunneta varmuudella. Neris sijaitsi Thyreatiissa eli Thyrean poliksen alueella Kynuriassa,Pausanias: Kreikan kuvaus 2.38.6. joka oli välillä Arkadiaa, välillä Argolista ja välillä Lakoniaa. Kaupunki sijoitetaan Kourmékin kukkulalle länteen nykyisestä Káto Dolianán kylästä, josta on tehty linnoittamattoman asutuksen löytöjä myöhäiseltä hellenistiseltä myöhäiselle roomalaiselle kaudelle. Vaihtoehtoinen paikka on Tsiórovos, josta on löydetty muurein ympäröidyn asutuksen jäänteitä, jotka ajoittuvat klassisen kauden 400-luvulta eaa. myöhäiselle roomalaiselle kaudelle; joskus kyseiselle paikalle on kuitenkin sijoitettu Anthana. Kaupungin mainitsevat Pausanias, joka kävi siellä siirtyessään Anthanasta Euaan, ja Statius, joka sanoo kaupungin sijainneen pitkässä laaksossa.Statius: Thebais 4.46. == Lähteet == Luokka:Antiikin Lakonian kaupungit Luokka:Vóreia Kynouría
Neris (täsmennyssivu)

Neris voi viitata seuraaviin: * Neris, joki Valko-Venäjällä ja Liettuassa * Neris, antiikin aikainen kaupunki Kynuriassa Kreikassa * Néris-les-Bains, kunta Allier'n departementissa Ranskassa * 237845 Neris, asteroidi
Oinus

Oinus ( tai Oinous, ) oli antiikin aikainen kaupunki ja kaupunkivaltio (polis) Lakoniassa Kreikassa. Sen tarkkaa sijaintia ei tunneta. Oinuksen kaupungin tiedetään sijainneen Eurotas-joen sivujoen Oinus-joen (nyk. Oinoúntas eli Kelefína) laaksossa. Athenaios kuvaa sen sijainneen lähellä Pitanea, millä perusteella se sijaitsi oletettavasti lähellä Eurotaksen ja Oinuksen yhtymäkohtaa vain muutaman kilometrin päässä Spartasta.Athenaios: Deipnosofistai 1.57 (kreik.) (engl. käännös); Polybios: Historiai 2.65–66; Livius: Rooman synty 34.28. Oinus oli oletettavasti Spartan alaisia perioikien poliksia, mutta sen todellinen asema tunnetaan huonosti. Kaupungin historiasta ei tiedetä antiikin lähteistä mitään, ja se mainitaan niissä vain muutaman kerran. Oinus tunnettiin viinistään, johon myös sen nimi viittaa. Kaupungin kansalaisesta käytettiin etnonyymejä Oinūntios () ja Woinontios (). == Lähteet == Luokka:Antiikin Lakonian kaupungit
Side (Lakonia)

Side () oli antiikin aikainen kaupunki ja kaupunkivaltio (polis) Lakoniassa Kreikassa. Se sijoitetaan nykyisen Monemvasián kunnan Velanídian kylän paikalle tai lähelle. == Maantiede == Side sijaitsi Lakonian itärannikolla jonkin verran pohjoiseen Malean niemen kärjestä, lähellä Boian eli Boiain kaupunkia. Barrington Atlas of the Greek and Roman World sijoittaa Siden nykyisen Velanídian kylän paikalle. Toiseksi paikaksi on ehdotettu läheistä Ágios Geórgiosta, jossa on luonnonsatama. Siden kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. Boia sijaitsi saman niemen länsirannalla. Niemen kärjessä sijaitsi Nymfaion. == Historia == Siden kerrotaan olleen olemassa jo ennen Peloponnesoksen doorilaisvalloitusta. Pausanias sanoo sen saaneen nimensä Danaoksen tyttärestä Sidestä. Klassisella kaudella 300-luvulla eaa. Siden asukkaat siirrettiin naapurikaupunki Boiaan synoikismoksessa, jossa olivat mukana myös Afroditia ja Etis. Muutoin kaupungista ei tiedetä mitään. Sen mainitsee Pausaniaan lisäksi vain Pseudo-Skylaks.Pseudo-Skylaks: Periplus s. 17; Pausanias: Kreikan kuvaus 3.22.11. == Lähteet == Luokka:Antiikin Lakonian kaupungit Luokka:Monemvasiá
Pauli Savinainen

Pauli Savinainen (1922 Lieksa – 2009 Joensuu) oli suomalainen metsätyömies, autonasentaja ja osasto Marttinan kaukopartiomies. Pauli Savinainen syntyi metsätyönjohtaja Pekka Savinaisen ja hänen vaimonsa Majan kolmantena lapsena näiden paettua Särkijärveltä Vienan Karjalasta todennäköistä Siperiaan karkotusta Suomeen ja asetuttua Lieksaan vuonna 1922.Kortelainen 2015, 42-44 Sodan uhan kasvaessa syksyllä 1939 sisäasiainministeriö antoi luvan rajaseutujen vapaaehtoiseen evakuointiin 8. lokakuuta alkaen.Talvisodan pikkujättiläinen 1999, 159 Pauli Savinaisen perhe evakuoitiin Kiuruvedelle. Savinainen jäi Lieksaan, kunnes hänen alaikäisenä käskettiin myös siirtyä perheen sijoituspaikkakunnalle. Sinne saapui haavoittumisesta toipumaan myös hänen osasto Marttinassa palvellut isänsä.Kortelainen 2015, 59-62, 69 Isänsä mukaan lähtenyt Savinainen ilmoittautui vapaaehtoisena palvelukseen Oulussa Vienan ja Aunuksen karjalaisista muodostettuun Sissipataljoona 5:een. Koulutus päättyi talvisodan päättyessä. Autokorjaamossa välirauhan aikana työskennellyt Savinainen värvättiin osasto Marttinan järjestämään sissikoulutukseen.Kortelainen 2015, 69-78 Hän osallistui 19-vuotiaana yhdessä isänsä ja 14 muun miehen kanssa 22. kesäkuuta 1941 alkaneeseen Vienan kanavalle suunnattuun tiedustelupartioon, joka vietiin toiminta-alueelle saksalaisilla lentokoneilla. Partion koodinimiä olivat Hämäläinen ja Erich.Heiskanen 1988, 171, Kortelainen 2015, 85, 221-222Sissisotaa kaukopartiossa 2009, 131 Erillinen pataljoona 4:n miehet koottiin kotiuttamista varten Liminkaan.Marttinen & Tikkanen 2002, 300 Pauli Savinainen mainitsee kuitenkin päässeensä lopullisesti siviiliin Kajaanissa.Kortelainen 2015, 239 Siviilissä hän sai töitä autokorjaamosta Oulusta. Jouduttuaan kuulusteltavaksi kaukopartiotaustansa takia Pauli Savinainen matkasi isänsä Pekan ja monen muun pataljoonansa miehen tavoin Kemin ja Tornion kautta Ruotsiin. Veljensä Villen kanssa Pauli Savinainen siirtyi Eskilstunaan ja palasi Suomeen 1947. Lieksaan asetuttuaan hän avioitui.Kortelainen 2015, 264 Savinainen palasi myöhemmin Ruotsiin perheineen auttamaan sairastunutta isäänsä, joka kuoli vuonna 1958. Hän jäi maahan 13 vuodeksi ja työskenteli autonkorjaustyön ohella metsurina ja maanviljelijänä.Saarelainen 2021 Suomeen 1970-luvulla palattuaan Savinainen asui Pohjois-Karjalassa. Osasto Marttinan miehet perustivat oman asevelikerhonsa vuonna 1969.Marttinen & Tikkanen 2002, 327 Vuonna 2009 kuollut Pauli Savinainen oli viimeinen elossa ollut "siviilisissi".Nimitys perustuu siihen, että 22.6.1941 lähtenyt toimi siviiliasuisena ja Onni Palasteen kirjoittamaan kirjaan Siviilisissit Stalinin kanavalla. Savinainen mainitaan eri lähteissä tämän partion yksityiskohdista kertoneena osallistujana.Elfvengren, Kosonen & Laidinen 2010, 222, 228Marttinen & Tikkanen 2002, 62-69 == Lähteet == * * * * * * === Viitteet === Luokka:Kaukopartiomiehet Luokka:Vuonna 1922 syntyneet Luokka:Vuonna 2009 kuolleet
Atte Tiitinen

Atte Tiitinen (s. 7. tammikuuta 2001 Jyväskylä) on suomalainen jääkiekkoilija, joka pelaa II-divisioonajoukkue Suolahden Urhossa. Hän on pelipaikaltaan vasen laitahyökkääjä. == Ura == Tiitinen on JYPin kasvatti. Kaudeksi 2018–2019 hän siirtyi Kalevan Pallon B-nuoriin. Kaudella 2019–2020 Tiitinen oli 15 osumallaan seuran A-nuorten kolmanneksi paras maalintekijä Teemu Pyykkösen kanssa. Kaudeksi 2020–2021 hän palasi JYPiin ja siirtyi seuran U20-joukkueeseen. Kaudella 2021–2022 Tiitinen oli tehoilla 10+15=25 JYPin U20-joukkueen paras syöttäjä Emil Kangasniemen kanssa ja hän sijoittui joukkueen sisäisessä pistepörssissä kolmanneksi. Tiitinen debytoi kauden aikana myös JYPin SM-liigajoukkueessa, jossa hän pelasi kolme runkosarjaottelua ilman tehopisteitä. Tiitinen teki liigadebyyttinsä 7. helmikuuta 2022 Tapparaa vastaan. Hänelle avautui paikka JYPin kokoonpanosta, kun joukkueesta oli useita pelaajia sivussa koronavirustartuntojen ja kausiflunssan vuoksi. Tiitinen merkittiin JYPin nelosketjun vasempaan laitaan toisen debytantin, Onni Bomanin sekä Santeri Koskelan viereen. Hän sai ottelussa jääaikaa 9.50 minuuttia ja Tiitiselle merkittiin teholukema –1. Tiitinen siirtyi kaudeksi 2022–2023 vuoden mittaisella sopimuksella Mestis- joukkue Kokkolan Hermekseen. Lokakuussa 2022 hän vaihtoi kuitenkin Hermeksestä loppukauden sopimuksella toiseen Mestis-joukkueeseen, KeuPa HT:hen. Yhteensä Tiitinen pelasi sarjassa tulokaskautensa aikana 36 runkosarjaottelua tehopistein 1+3=4 ja yhden playoff-ottelun ilman tehopisteitä. Huhtikuussa 2023 hän teki KeuPan kanssa vuoden mittaisen jatkosopimuksen. Kaudeksi 2024–2025 Tiitinen siirtyi vuoden mittaisella sopimuksella II- divisioonajoukkue Suolahden Urhoon. == Tilastot == 2019–2020 KalPa A-SM 48 15 8 23 24 2 0 1 1 0 2020–2021 JYP U20-SM 38 6 8 14 8 3 1 0 1 0 2021–2022 JYP U20-SM 40 10 15 25 34 – – – – – JYP SM-liiga 3 0 0 0 0 – – – – – 2022–2023 Hermes Mestis 4 0 0 0 0 – – – – – KeuPa HT Mestis 32 1 3 4 4 1 0 0 0 0 2023–2024 KeuPa HT Mestis 37 1 3 4 6 – – – – – 1 kausi yhteensä SM-liiga 3 0 0 0 0 – – – – – 2 kautta yhteensä Mestis 73 2 6 8 10 1 0 0 0 0 == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 2001 syntyneet Luokka:Elävät henkilöt
Lynk & Co 09

Lynk & Co 09 on kiinalaisen Geelyn omistaman Lynk & Con vuodesta 2021 lähtien valmistama suurikokoinen crossover-tyyppinen automalli. Se perustuu samalle Volvon kehittämälle SPA-pohjalevyrakenteelle kuin esimerkiksi Volvo XC90. Mallissa on nelisylinterinen 2,0-litrainen bensiinimoottori ja kaksi erilaista hybridivoimalinjaa, joiden väliltä ostaja voi valita. Kevythybridiversiossa tehoa on yhteensä 250 hevosvoimaa ja ladattavassa hybridimallissa puolestaan 425 hevosvoimaa. Voimansiirtona on aina kahdeksanportainen automaattivaihteisto. == Lähteet == == Aiheesta muualla == 09 Luokka:Hybridiautot Luokka:J-segmentin autot Luokka:2020-luvun autot
Kreikan alle 20-vuotiaiden jääkiekkomaajoukkue

Kreikan alle 20-vuotiaiden jääkiekkomaajoukkue on edustanut Kreikkaa alle 20-vuotiaiden kansainvälisissä jääkiekko-otteluissa. Joukkue on osallistunut nuorten maailmanmestaruuskilpailuihin viimeksi 1990-luvulla. == Sijoitukset == === Maailmanmestaruuskilpailuissa === * 1991, C-sarja - 8. * 1992, C-sarja - 7.–9. (Joukkue ei päässyt kolmen joukkueen alkusarjaa pidemmälle ja jäi viimeisille sijoille kahdesta muusta lohkosta karsiutuneen joukkueen kanssa.) * 1993, C-sarjan karsinta - 9. (Joukkue ei päässyt viiden joukkueen alkusarjaa pidemmälle ja jäi viimeiselle sijalle, kun lohkon voittaja kohtasi toisen lohkon voittajan.) == Lähteet == Luokka: Nuorten jääkiekkomaajoukkueet
Keralankurkuma

Keralankurkuma (Curcuma zedoaria) on inkiväärikasvien heimoon kuuluva kasvilaji. Keralankurkuma kasvattaa maavarresta ryppään noin 75 cm korkeita vesoja, joista kukin muodostuu noin viidestä lehdestä, joiden lehtilapa on 13 cm leveä ja 35 cm pitkä. Keralankurkuman lehtiä käytetään mausteena, ne muistuttavat sitruunaruohoa. Nuoria versoja käytetään salaattiin, ja tärkkelyspitoista maavartta nuolijuuren tapaan. Kasvissa on monia aromaattisia öljyjä ja sitä käytetään rohdoksena. == Lähteet == Luokka:Inkiväärikasvit
Leonid Ivašov

Leonid Grigorjevitš Ivašov () on venäläinen kenraalieversti ja 2003 perustetun Yleisvenäläinen upseerien kokouksen eli OOS:n johtaja. Hän sai julkista huomiota asettuessaan vastustamaan Vladimir Putinia tammikuussa 2022. Hän vaati avoimessa kirjeessä Ukrainan kysymyksessä hautaamaan sotasuunnitelmat jos sellaisia on tehty. Samalla hän vaati myös Putinin eroa.Venäläinen kenraali vaatii Putinin eroa – valtionjohtoon kriittisesti suhtautuva upseeri­liitto varoittaa, että Turkki voi haluta Krimin itselleen Helsingin Sanomat 7.2.2022. Viitattu 8.2.2022 Ivašov oli vuonna 1999 maailman julkisuudessa, kun Venäjän asevoimat tuli Kosovossa asuvien serbien turvaksi, ja Ivašov johti operaatiota, jonka seurauksena Venäjän laskuvarjojääkäreiden yhteenotto Naton joukkojen kanssa oli hyvin lähellä. == Lähteet == Luokka:Venäläiset kenraalit Luokka:Syntymävuosi puuttuu Luokka:Elävät henkilöt
Jaavanpippuri

Jaavanpippuri (Piper cubeba) on pippurikasvien heimoon kuuluva kasvilaji. Jaavanpippuri on monivuotinen köynnös, jonka varret voivat kasvaa kuusi metriä pitkäksi. Sillä on kahdenlaisia versoja, toiset kasvavat ylöspäin, toiset sivuille. Kukat ja hedelmät kehittyvät vaakasuuntaisiin versoihin. Kasvin tyvellä ja pystyvarsissa kasvaa pyöreitä lehtiä, kukkaversoissa pitkulaisia. Lehdet tuoksuvat voimakkaasti. Kukat ovat vaatimattomat. Marja on aluksi keltainen ja punainen, kypsänä lähes musta. Sitä kasvatetaan Indonesiassa, lähinnä Jaavalla ja Sumatralla, rohdos- ja maustekasviksi. Se oli tärkeä mauste keskiajalla ja sen jälkeen aina 1900-luvun alkupuolelle asti. Sitä kerättiin villeistä kasveista viidakosta ja kuljetettiin kiinalaisten kauppareittejä ja silkkitietä pitkin Eurooppaan. Portugalin kuningas kielsi jaavanpippurin kaupittelun vuonna 1640 suojellakseen ryytipippurin (Piper nigrum) markkinoita. Jaavanpippuria käytetään pohjoisafrikkalaisessa ras al hanout -maustesekoituksessa, Bombay Sapphire -ginissä ja venäläisessä pippurivotkassa. == Lähteet == == Aiheesta muualla == *ITIS: Piper cubeba *UniProt: Taxonomy - Piper cubeba *Global Biodiversity Information Facility (GBIF): Piper cubeba *Gernot Katzer's Spice Pages: Cubeb pepper (Piper cubeba) Luokka:Aitopippurit Luokka:Maustekasvit
Mätäsharso

Mätäsharso (Gypsophila repens) on raunikkeihin kuuluva koristekasvina viljelty kohokkikasvilaji. Se on monivuotinen ja muodostaa muutaman kymmenen senttimetrin levyisiä mätästäviä tai mattomaisia puoliksi ainavihreitä kasvustoja. Lehdet ovat kapean tasasoukkia ja usein hieman harmahtavan vihreitä. Kukintovarret kasvavat 20 senttimetriä korkeiksi. Niissä kasvaa terttumaisissa kukinnoissa tähtimäisiä viisilukuisia kukkia, leveydeltään 1,5 cm. Kukkien väri vaihtelee valkoisesta vaaleanpunaiseen. Mätäsharso esiintyy alkuperäisenä luonnonkasvina Keski- ja Etelä-Euroopan vuoristoalueilla.Plants of the World Online: Gypsophila repens L. Viitattu 8.2.2022. == Lähteet == Luokka:Raunikit
Japaninmagnolia

Japaninmagnolia (Magnolia kobus) on Japanista kotoisin oleva suureksi puuksi kasvava magnolialaji. Luonnonvaraisena se voi kasvaa jopa 25-metrisiksi puuksi. Suomessa viljellyt japaninmagnoliat ovat suurimmillaan kuudesta kahdeksaan metriä korkeita, usein pensasmaisia. Japaninmagnolia on kesävihanta ja kukkii keväällä ennen lehtien puhkeamista. Vasta vanhat yksilöt alkavat kukkia. Suuret kukat ovat valkoisia ja miedosti tuoksuvia. Kukan sisimmät kehälehdet ovat 3–5 cm pitkiä. Syksyllä kehittyy punaisia, käpymäisiä tuppilohedelmiä, joiden sisältä paljastuvat siemenet.Pinkka – Lajintuntemuksen oppimisympäristö: Japaninmagnolia (Magnolia kobus) Japaninmagnolian ja toisen Japanissa kasvavan lajin tähtimagnolian välinen risteymä on tarhamagnolia (Magnolia × loebneri). Japaninmagnolia esiintyy alkuperäisenä koko Japanissa ja Etelä-Korean Chejun saarella. Se kasvaa korpimaisissa suonreunametsissä, -pensaikoissa ja lehtipuumetsiköissä. == Lähteet == == Aiheesta muualla == * Suomen Lajitietokeskus: Japaninmagnolia – Magnolia kobus Luokka:Magnoliat
Jake Chelios

Jake Chelios (, s. 8. maaliskuuta 1991 Chicago, Illinois) on yhdysvaltalaissyntyinen jääkiekkoilija, jolla on myös Kiinan kansalaisuus. Cheliosin isä on NHL-legenda ja Hall of Fame pelaaja Chris Chelios. Myös hänen veljensä Dean Chelios on entinen jääkiekkoilija. == Ura == Chelios pelasi yliopistokiekkoa Michigan State Universityssa vuosina 2010–2014. Yliopistouran viimeisellä kaudella hän pelasi myös ammattilaisena aikuisten sarjoissa ECHL:n Toledo Walleye:ssa ja AHL:n Chicago Wolvesissa. Chelios pelasi AHL- ja ECHL- sarjoissa kevääseen 2019 asti. Jaksoon sisältyy myös viiden NHL-ottelun jakso Detroit Red Wingsin riveissä. NHL-visiitiltä jäi aikakirjoihin vain yksi kahden minuutin jäähy. Syksyllä 2019 Chelios siirtyi pelaamaan KHL-liigan Kunlun Red Starin joukkueseen. Koska Cheliosilla ei ollut taustalla otteluita Yhdysvaltain maajoukkueessa, hän sai Kiinan edustusoikeuden pelattuaan yhtäjaksoisesti kaksi kautta Kiinassa. == Lähteet == Luokka:Yhdysvaltalaiset jääkiekkoilijat Luokka:Kiinalaiset jääkiekkoilijat Luokka:Vuonna 1991 syntyneet Luokka:Elävät henkilöt
Poppelimagnolia

Poppelimagnolia (Magnolia acuminata) on Pohjois-Amerikasta kotoisin oleva puuksi kasvava magnolialaji. Laji kukkii keväällä lehtien puhkeamisen jälkeen. Lehdissä on lyhyt ruoti ja 10–24 senttimetriä pitkä lehtilapa, joka on soikea- puikea, alta vaaleanvihreä ja karvainen. Kukan sisimmät kehälehdet ovat 6–8 cm pitkiä, pystyjä, vihertävänkeltaisia. Hedelmänä on tuppilo. Poppelimagnolia kasvaa luonnonvaraisena Itä-Yhdysvalloissa ja Kanadan Ontariossa lauhkean vyöhykkeen tuoreissa ja runsasravinteisissa laaksojen lehti- ja sekametsissä. == Lähteet == == Aiheesta muualla == * Suomen Lajitietokeskus: Poppelimagnolia – Magnolia acuminata Luokka:Magnoliat
Berezivkan piiri

Berezivkan piiri () on maaseutuvaltainen aluehallinnollinen piiri Ukrainan Odessan alueella. Piiri rajoittuu etelässä Odessan piiriin, lännessä Rozdilnan piiriin, pohjoisessa Podilskin ja Mykolajivin alueen Pervomaiskin piiriin sekä idässä Mykolajivin alueen Voznesenskin ja Mykolajivin piirit. Piirin hallinnollinen keskus on Berezivkan pikkukaupunki (9 527 as., 2021). Berezivkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Odessan alueen piirien lukumäärän seitsemään. Tällöin Berezivkan piirin pinta-alaksi tuli 5 546,1 neliökilometriä. Ukrainan tilastokeskus arvioi Berezivkan piirin väkiluvuksi 106 490 (1.1.2021). Piiri on maaseutuvaltainen; kaupunkilaisiksi luokiteltiin vain 27,8 prosenttia (29 636 as.) väestöstä, ja he asuivat Berezivkan kaupungissa tai jossain kuudesta kaupunkityyppisessä taajamassa. == Lähteet == ==Aiheesta muualla== Luokka:Odessan alueen piirit
Parker Foo

Parker Foo (, s. 12. syyskuuta 1998 Edmonton, Alberta) on Kanadassa syntynyt ja kasvanut kiinalaistaustainen jääkiekkoilija, joka edustaa Kiinan maajoukkuetta ja KHL-joukkue Kunlun Red Staria. Foo pelasi juniorikiekkoa Alberta Junior Hockey Leaguessa vuosina 2014-2017 ja siirtyi tämän jälkeen Yhdysvaltoihin New Yorkin osavaltion Schnectadyyn pelaamaan yliopistokiekkoa Union Collegen joukkueeseen. Kolmen yliopistovuoden jälkeen Foo siirtyi KHL:aan Kunlun Red Starin joukkueseen yhdessä vanhemman veljensä Spencer Foon kanssa. Edustettuaan kaksi perättäistä kautta Kunlunia Foot saivat edustusoikeuden Kiinan maajoukkueeseen. Chicago Blackhaws varasi Foon vuoden 2017 varaustilaisuuden viidennellä kierroksella numerolla 144. Foo ja Blackhawks eivät ole kuitenkaan solmineet pelaajasopimusta joten Foo voi niin halutessaan solmia NHL-sopimuksen mihin tahansa seuraan. == Lähteet == Luokka:Kanadalaiset jääkiekkoilijat Luokka:Kiinalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1998 syntyneet Luokka:Elävät henkilöt
Kiinan kansalaisuus

Kiinan kansantasavallan kansalaisuus on laillinen suhde yksityisen henkilön ja Kiinan välillä. Kansalaisuus saadaan ensisijaisesti vanhempien kansalaisuuden kautta. Huolimatta siitä, että Macaon ja Hongkongin asukkaat ovat Kiinan kansalaisia, erityishallintoalueiden passi- ja maahanmuuttopolitiikka on itsenäinen Manner-Kiinasta. Passinhakuun ja oleskelulupaan kullakin alueella vaikuttaa se, mihin henkilö on merkitty asukkaaksi hukou-järjestelmässä. Kiinan kansalaisuus ei kuitenkaan automaattisesti takaa esim. oleskelulupaa Hongkongissa. == Kansalaisuuden saaminen syntymällä tai ilmoituksella == Kiinan kansalaisuuslain mukaan kaikkiin Kiinan tunnustamiin etnisiin ryhmiin kuuluvat henkilöt voivat saada Kiinan kansalaisuuden. Lapsi voi saada syntyessään Kiinan kansalaisuuden, jos vähintään toinen vanhemmista on etniseltä taustaltaan kiinalainen. Kansalaisuutta ei kuitenkaan myönnetä automaattisesti, mikäli henkilö ei ole etniseltä taustaltaan kiinalainen, vaikka hän tai tämän vanhemmat olisivatkin syntyneet Kiinan maaperällä. Lapsi, joka on syntynyt Kiinan maaperällä ja jonka vanhemmista ei ole varmuutta, saavat automaattisesti Kiinan kansalaisuuden. == Kansalaisuuden saaminen hakemuksella == Kiina avasi ensimmäisen koko maan tasolla toimivan maahanmuutosta vastaavan virastonsa vuonna 2018. Pysyvän oleskeluluvan saaneet ulkomaalaiset voivat mm. ostaa asunnon, ilmoittaa lapsensa kouluun tai hakea ajokorttia samoilla ehdoilla kuin Kiinan kansalaisetkin. Kiinan kansalaisuuslain mukaan ulkomaalaiset voivat saada Kiinan kansalaisuuden, mikäli he sitoutuvat noudattamaan Kiinan kansantasavallan perustuslakia ja muita lakeja, sekä täyttävät seuraavat ehdot: * hänellä on kiinalaisia lähisukulaisia * hän on asettunut Kiinaan * hänellä on muu laillinen syy oleskella Kiinassa. Kiinan kansalaisuudesta on mahdollista luopua ilmoituksella. Tämä ei kuitenkaan ole mahdollista valtion virkamiesten ja aktiivisessa palveluksessa olevien sotilaiden kohdalla. == Kaksoiskansalaisuus == Kiina ei tunnusta kaksoiskansalaisuuksia. Xi Jinpingin noustua valtaan Kiinan hallinto on alkanut kannustamaan kansalaisia ilmiantamaan henkilöitä, joilla on salaa kaksoiskansalaisuus. Tällaisia henkilöitä on syytetty esim. korruptiosta. == Galleria == Tiedosto:Chinese Passport (HKSAR).svg|Hongkongin viranomaisten myöntämä passi Tiedosto:Macau Biom Passport.jpg|Macaon viranomaisten myöntämä passi == Lähteet == Luokka:Kansalaisuus kansalaisuus Kansalaisuus
Macaon kuvernööri

Macaon kuvernööri (, ) oli Macaon hallituksen korkein edustaja vuodesta 1626 vuoteen 1999, kaupungin ollessa Portugalin siirtomaana ja myöhemmin alueena. Macaon siirryttyä Kiinalle virka korvattiin Macaon hallintojohtajan viralla. Kuvernöörin virka perustettiin vuonna 1626 ja ensimmäisenä sitä hoiti Francisco Mascarenhas. Viimeinen kuvernööri oli Vasco Joaquim Rocha Vieira, jonka kausi päättyi 19. joulukuuta 1999. Kuvernöörin valta-oikeuksiin kuului muun muassa paikallisparlamentin hajottaminen. Kuvernöörin nimitti virkaan Portugalin valtionpäämies, eli vuodesta 1910 lähtien presidentti. Vuonna 1885 valmistunut kuvernöörin palatsi, nykyinen Macaon hallinnon päämaja, toimi kuvernöörin virka-asuntona. == Lähteet == == Aiheesta muualla == *
Auli Eho

Auli Eho (s. 16. toukokuuta 1948 Helsinki) on suomalainen kirjailija ja toimittaja. Eho toimi pitkään Suomen Kotitalousopettajien liiton julkaiseman Kotitalous-lehden päätoimittajana. Eho on julkaissut useita Tuusulan, Järvenpään ja Keravan paikallishistorioihin pohjautuvia kirjoja, jotka on kustantanut Mediapinta Oy. == Elämäkerta == Auli Eho syntyi Helsingissä 16. toukokuuta 1948 vaikka todellisuudessa Ehon perhe asui Hyvinkään maalaiskunnassa Jokelassa. Eho on sisaruksistaan vanhin ja esikoisena maatalon työt tulivat hänelle pienestä pitäen tutuiksi. Ylioppilaaksi päästyään Eho jatkoi opintoja Helsingissä, jossa hän opiskeli kotitalousopettajaksi Helsingin Kotitalousopettajaopistossa ja myöhemmin tiedottajaksi Markkinointi- instituutissa. Auli Eholla on ensimmäisestä avioliitostaan yksi lapsi. Nykyisin Eho on naimisissa Lauri Kolehmaisen kanssa. Eho toimi pitkään Kotitalous-lehden päätoimittajana ja vuosina 2000–2004 Suomen Kotitalouslehti Oy:n toimitusjohtajana, kunnes hän jäi eläkkeelle. == Julkaisut == Lista Auli Ehon julkaisemista kirjoista: Nimi Sivumäärä Vuosi Kustantaja ISBN Kohtaamme Mattilassa, Kristiina Juhontytär kertoo 264 2013 Mediapinta Oy 978-952-235-599-7 Perttilä, talo kylän laidalla 148 2013 Mediapinta Oy 978-952-235-786-1 ANNA OLSONI Pappilanneidistä kamreerskatädiksi 172 2016 Mediapinta Oy 978-952-235-993-3 Kuninkaan Gustafva 140 2019 Mediapinta Oy 978-952-81-0738-5 Postlarista Rientolaan 274 2021 Mediapinta Oy 978-952-81-1207-5 == Lähteet == Luokka:Suomalaiset kirjailijat Luokka:Vuonna 1948 syntyneet Luokka:Elävät henkilöt
Emil Kangasniemi

Emil Kangasniemi (s. 27. heinäkuuta 2002 Tampere) on suomalainen jääkiekkoilija, joka pelaa Mestis-joukkue KeuPa HT:ssä. Hän on pelipaikaltaan vasen laitahyökkääjä. Kangasniemi laukoo oikealta. == Ura == Kangasniemi syntyi Tampereella, kun hänen isänsä Miska pelasi tuolloin Tapparassa. Kangasniemi kasvoi kuitenkin Jyväskylässä ja hän on JYPin kasvatti. Kaudella 2021–2022 Kangasniemi oli 15 syöttöpisteellään seuran U20-joukkueen paras syöttäjä Atte Tiitisen kanssa. Hän debytoi kauden aikana myös JYPin SM- liigajoukkueessa, jossa Kangasniemi pelasi kaksi runkosarjaottelua ilman tehopisteitä. Hän teki liigadebyyttinsä 8. helmikuuta 2022 vieraissa Tapparaa vastaan. Kangasniemelle avautui paikka JYPin kokoonpanosta, kun joukkueesta oli useita pelaajia sivussa koronavirustartuntojen ja kausiflunssan vuoksi. Hänet merkittiin vain kolmella täydellä ketjulla otteluun lähteneen JYPin ylimääräiseksi hyökkääjäksi nelosketjuun. Kangasniemi sai ottelussa jääaikaa 4.57 minuuttia. Kaudella 2022–2023 Kangasniemi oli JYPin U20-joukkueen kolmanneksi paras pistemies tehoilla 14+19=33. Kangasniemi siirtyi kaudeksi 2023–2024 vuoden mittaisella sopimuksella Mestis-joukkue KeuPa HT:hen. Hän pelasi siellä tulokaskaudellaan 41 runkosarjaottelua tehopistein 6+10=16. Toukokuussa 2024 Kangasniemi teki seuran kanssa vuoden mittaisen jatkosopimuksen. == Muuta == Kangasniemen isä Miska pelasi omalla urallaan puolustajana pudotuspelit mukaan lukien yhteensä 674 SM-liigaottelua JyP HT/JYPissä sekä Tapparassa, jossa hän oli voittamassa Suomen-mestaruutta vuonna 2003. Miska pelasi myös kaksi kautta Ruotsissa. Hän on myöhemmin toiminut mm. JYP Junioreiden hallituksen varapuheenjohtajana kaudella 2017–2018 sekä JYPin B-nuorten joukkueenjohtajana kahdella seuraavalla kaudella Emilin pelatessa joukkueessa. == Tilastot == 2019–2020 JYP A-SM 2 1 0 1 0 – – – – – 2020–2021 JYP U20-SM 26 6 6 12 8 3 0 1 1 0 2021–2022 JYP U20-SM 26 4 15 19 39 – – – – – JYP SM-liiga 2 0 0 0 0 – – – – – 2022–2023 JYP U20-SM 39 14 19 33 8 – – – – – 2023–2024 KeuPa HT Mestis 41 6 10 16 26 – – – – – 1 kausi yhteensä SM-liiga 2 0 0 0 0 – – – – – 1 kausi yhteensä Mestis 41 6 10 16 26 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:KeuPa HT:n pelaajat Luokka:Vuonna 2002 syntyneet Luokka:Elävät henkilöt
Bernice Brummer

Bernice Anna Brummer (s. 9. tammikuuta 1934 Helsinki) on suomalainen kanttori ja kuoronjohtaja. Brummer on toiminut yli 50 vuotta Vihtijärven kappelikuoron johtajana. Suomen tasavallan presidentti on myöntänyt Brummerille arvonimen director cantus 26. marraskuuta 2010. == Elämäkerta == Bernice Brummer, omaa sukua Bourgeois-Wickstrom, syntyi 9. tammikuuta 1934 Helsingissä. Brummerin isä oli insinööri Roy Wickström. Äidinkieleltään Brummer on ruotsinkielinen ja hänellä oli kaksi siskoa. Vihtijärvelle Bernice tuli edesmenneen aviomiehensä, Hiiskulan kartanon herran, Henrik Brummerin mukana vuonna 1956. Parilla on viisi lasta. Brummer alkoi johtamaan Vihtijärven kappelikuoroa vuonna 1964. Hän oli laulanut kuorossa jo vuodesta 1958. Brummer soittaa urkujen ja pianon lisäksi myös viulua. 14\. huhtikuuta 2014 Vihdin seurakunta juhlisti Bernice Brummerin 50-vuotista taivalta kuoronjohtajana. Seurakunta luovutti tuolloin Vihtijärvellä Brummerille Kirkkomusiikkiliiton kultaisen ansiomerkin. Kanttorin töiden lisäksi Bernice Brummer toimii yrityksen Oy Hiiskula Ab:n puheenjohtajana. == Lähteet == Luokka:Suomalaiset kanttorit Luokka:Suomalaiset kuoronjohtajat Luokka:Vuonna 1934 syntyneet Luokka:Suomenruotsalaiset muusikot Luokka:Vihdin kulttuuri Luokka:Elävät henkilöt
Elias Ruusu

Elias Petri Johannes Ruusu (s. 28. heinäkuuta 2001 Jyväskylä) on suomalainen jääkiekkopuolustaja, joka pelaa Mestis-joukkue Kooveessa. == Ura == Ruusu vietti lapsuutensa Jämsän Kaipolassa. Ruusu pelasi kaudella 2015–2016 Jämsänkosken Ilveksen C-nuorissa, josta hän siirtyi kaudeksi 2015–2016 JYPin C-nuoriin. Kaudella 2016–2017 Ruusu toimi joukkueen kapteenina. Kaudella 2018–2019 hän voitti JYPin A-nuorten sisäisen tehotilaston lukemalla +10. Kesäkuussa 2019 Ruusu teki JYPin kanssa kolmivuotisen juniorisopimuksen. Kaudella 2019–2020 hän nousi seuran U20-joukkueen kapteeniksi. Kaudella 2020–2021 Ruusu oli tehoilla 4+11=15 joukkueen tehokkain puolustaja Ville Ottavaisen kanssa. Hän debytoi kauden aikana myös miesten peleissä pelattuaan lainalla Mestis-joukkue KeuPa HT:ssä kolme runkosarjaottelua ilman tehopisteitä. Kaudella 2021–2022 Ruusu debytoi JYPin SM-liigajoukkueessa, jossa hän sai tililleen kaksi runkosarjaottelua ilman tehopisteitä. Ruusu sai tililleen ensimmäisen ottelunsa 8. helmikuuta 2022 vieraissa Tapparaa vastaan. Hänelle avautui paikka joukkueen kokoonpanosta, kun JYPistä oli useita pelaajia sivussa koronavirustartuntojen ja kausiflunssan vuoksi. Ruusu merkittiin JYPin seitsemänneksi puolustajaksi. Hän jäi ottelussa kuitenkin ilman peliaikaa. Ensimmäiset ja kauden ainoaksi jääneet jääaikansa SM-liigassa Ruusu sai seuraavassa ottelussa 10. helmikuuta 2022 Rauman Lukkoa vastaan. Hänet merkittiin JYPin kolmospuolustajapariin Valtteri Kakkosen viereen. Ruusu sai ottelussa jääaikaa 14.10 minuuttia. Hän pelasi kauden aikana myös kaksi ottelua lainalla KeuPassa tehden yhden maalin. Kaudeksi 2022–2023 Ruusu siirtyi vuoden mittaisella sopimuksella Mestis-joukkue Kooveehen. Hänen ensimmäinen kokonainen Mestis-kautensa toi 46 runkosarjaottelussa tehot 1+7=8 ja yhdeksässä playoff-ottelussa tehot 1+1=2. Kesäkuussa 2023 Ruusu teki seuran kanssa vuoden mittaisen jatkosopimuksen. == Muuta == Ruusun vanhin veli Tuomas on pelannut puolustajana alemmissa sarjoissa. Eliaksen nuorempi isoveli Markus pelaa maalivahtina Mikkelin Jukurien SM-liigajoukkueessa ja hänellä on myös Dallas Starsin NHL-varaus vuodelta 2015. Elias Ruusu valmistui ylioppilaaksi Schildtin lukiosta syksyllä 2020. == Tilastot == 2019–2020 JYP A-SM 25 1 7 8 26 – – – – – 2019–2020 JYP (C) A-SM 52 5 12 17 14 – – – – – 2020–2021 JYP (C) U20-SM 37 4 11 15 14 3 0 0 0 0 KeuPa HT Mestis 3 0 0 0 2 – – – – – 2021–2022 JYP U20-SM 25 0 3 3 10 – – – – – JYP SM-liiga 2 0 0 0 0 – – – – – KeuPa HT Mestis 2 1 0 1 2 – – – – – 2022–2023 KOOVEE Mestis 46 1 7 8 20 9 1 1 2 4 2023–2024 KOOVEE Mestis 33 1 9 10 37 2 0 1 1 2 1 kausi yhteensä SM-liiga 2 0 0 0 0 – – – – – 4 kautta yhteensä Mestis 84 3 16 19 61 11 1 2 3 6 == Lähteet == * * * === Viitteet === Luokka:Suomalaiset jääkiekkoilijat Luokka:KOOVEE:n pelaajat Luokka:Vuonna 2001 syntyneet Luokka:Elävät henkilöt
Wrap

Wrap (myös vrappi tai vräppi) on kylmillä täytteillä täytetty tortilla, joka tehdään usein vehnästä. Wrap on peräisin Meksikosta, kuten monet muutkin texmex-tyyliset ruuat. Wrapin täytteinä käytetään usein kylmää kanaa tai lohta, joskus myös tonnikalaa. Wrapit ovat nopeita valmistaa ja siten suosittuja pikaruokatuotteita. == Lähteet == Luokka:Pikaruoka Luokka:Meksikolainen keittiö
Petrojuan

Petrojuan on Kiinan kansantasavallan pyrkimys alkaa käydä maailman öljykauppaa renminbeillä Yhdysvaltojen dollarien sijaan. Petrojuan sai osakseen huomiota vuonna 2017, kun Kiina ja Venäjä sopivat, että maiden kahdenvälinen öljykauppa voidaan alkaa käydä renminbeillä. Myöhemmin nämä kaksi maata ovat syventäneet taloudellista yhteistyötä pyrkiäkseen irti Yhdysvaltojen hallitsemasta maksuliikennejärjestelmästä. Loppupeleissä tällä voidaan mm. kiertää Yhdysvaltain Kiinalle asettamia talouspakotteita. Vuonna 2018 Shanghain pörssi alkoi julkaisemaan öljyfutuureitaan renminbeinä. == Lähteet == Luokka:Kiinan talous Luokka:Öljynjalostusteollisuus
Pidä huolta

Pidä huolta on kappale, jonka levytti Mistakes-yhtye vuonna 1981. Sen on säveltänyt ja sanoittanut Pave Maijanen. Levylle kappaleen sovittivat Maijanen ja Mistakes-yhtyeen muut jäsenet Jyrki Manninen, Risto Hankala ja Jan Noponen. == Kappaleen synty == Loppuvuonna 1980 Maijanen näki televisiosta kuvia Mosambikin sisällissodassa vammautuneista ihmisistä. Näystä suutuksissaan Maijanen vetäytyi makuuhuoneeseensa säveltämään ja teki kappaleen puolessa tunnissa. Sanat syntyivät ensin englanniksi, mutta muutaman päivän sisällä hän teki uudet sanat suomeksi. Tämä sanoitus oli ensimmäinen, jonka Maijanen teki suomen kielellä. Kappaleen nimi on peräisin tervehdyksestä, jota Lasse Norreksella oli noihin aikoihin tapana käyttää. == Julkaisuhistoria == Vuonna 1981 kappale julkaistiin singlenä "Pidä huolta" / "Maybe (She is Coming on Sunday)" ja levyllä Pidä huolta. Samana vuonna se julkaistiin hittikokoelmassa 80-luvun Finnhits 4. Vuoden 1987 Would You -levyllä Maijanen esitti kappaleen nimellä Take care. Kappaleen ovat levyttäneet myös muun muassa Laura Voutilainen, Diandra, Juliet Jonesin Sydän, Jean S. ja Munamies. Kappaletta käytettiin RAY:n Pidetään Huolta -kampanjassa vuosina 2005–2007. Sitä on käytetty myös Pidä huolta -hyväntekeväisyyskampanjassa vuonna 2021. Helsinkiläinen Aventur-kuoro käytti kappaletta koostaessaan Suomen suurimman virtuaalikuoron esityksen vuonna 2020. == Nuotit == * Suomipopin Helmiä 8 – Miespoweria ja hittejä Olavi Virrasta Timo Rautiaiseen. Helsinki: Tammi, 2011. * Leskelä, Ari: Suuri pop-toivelaulukirja 5. Helsinki: F-Kustannus, 2015. * Kari, Virpi, et al: Pieni toivelaulukirja. Helsinki: F-Kustannus, 2011. * Kasper, Eira, et al.: Amadeus: Musiikkimaisemia. Helsingissä: Otava, 2000. * Itsenäisyyden juhlavuoden lastenrahaston säätiö, julkaisija, et al. Satumaa vai paratiisi: Lauluja Suomesta. Helsinki: Lasten Keskus ja Kirjapaja Oy / Edukustannus, 2017. == Lähteet == == Aiheesta muualla == * Pave Maijanen & Mistakes: Pidä huolta Iltatähti-ohjelmassa vuonna 1981 * Pave Maijanen & Mistakes Iltatähti-ohjelmassa 14.4.1981 (Yle Areena) * 1120:n laulajan virtuaalikuoron esitys Luokka:Pave Maijasen kappaleet Luokka:Vuoden 1981 kappaleet